- Hindi News
- National
- साहब ! न्याय नहीं मिला तो मैं परिवार समेत यहीं मिट्टी का तेल डालकर आग लगा लूंगा
साहब ! न्याय नहीं मिला तो मैं परिवार समेत यहीं मिट्टी का तेल डालकर आग लगा लूंगा
लचर कानून व्यवस्था और कार्रवाई नहीं होने से टूटने लगा पीड़ितों का सब्र
भास्कर संवाददाता | दतिया
जनसुनवाई में आवेदन देकर परेशान हो चुके आवेदकों का सब्र अब टूटने लगा है। परेशान आवेदक अधिकारियों को आत्महत्या कर लेने की धमकी देते हैं तो कुछ रोने भी लगते हैं। मंगलवार को भी यही हाल देखने को मिला। सेंवढ़ा के उत्कृष्ट विद्यालय के सामने निवासी रानी व उसका पति संतोष साहू जनसुनवाई में पहुंचे। संतोष ने एडीएम आशीष गुप्ता को आवेदन देकर बताया कि वह परेशान हो चुका है। उसकी जमीन पर दबंगों ने कब्जा कर लिया है, हर जगह गुहार लगाई लेकिन जमीन नहीं मिल रही है। साहब! आप हमारे साथ न्याय नहीं करेंगे तो हम यहीं पर परिवार के साथ मिट्टी का तेल डालकर आग लगा लेंगे।
सेंवढ़ा निवासी संतोष साहू ने एडीएम को बताया कि पूरे परिवार के भरण पोषण की जिम्मेदारी उसके ऊपर है। ग्राम दरियापुर में कृषि जमीन है। इस जमीन पर सीताराम पुत्र बाबूलाल साहू ने कब्जा कर ईट भट्टा लगाया जा रहा है। पूर्व में जमीन पर कब्जा करने से रोका तो गोली मारकर हत्या करने की धमकी दी। इसको लेकर सात-आठ बार आवेदन जनसुनवाई में दे चुके हैं लेकिन अभी तक जमीन उन्हें नहीं मिली है। इसलिए अगर न्याय नहीं मिलता है तो पूरा परिवार आत्महत्या कर लेगा।
पांच हजार रुपए न देने पर लटकाया नामांतरण प्रकरण
ग्राम पोरसा निवासी बेताल सिंह पुत्र ललनजू कुशवाहा ने आवेदन देकर बताया कि उसके पिता व मां श्रीदेवी दोनों की मौत 20 अगस्त 15 व 30 दिसंबर 15 को हो चुकी है। वह अपने पिता की इकलौती संतान है। उसके न कोई भाई है न बहन। गांव में उसके पिता के नाम से जमीन है जिसका नामांतरण पटवारी द्वारा नहीं किया जा रहा है। पटवारी पांच हजार रुपए की मांग कर रहा है न देने पर प्रकरण अटका है।
गुमराह कर बैंक खाते से निकाले रुपए: ग्राम प्रकाशनगर निवासी वृंदावन मोगिया ने बताया कि वह छह माह पहले अपने इलाज के लिए पैसे निकालने के लिए बैंक गया था। उसके साथ में माखन गुर्जर भी बैंक गया था। वृंदावन ने बैंक से रुपए निकाले तभी माखन गुर्जर ने गुमराह करके उसके खाते से 47500 रुपए निकाल लिए। अब वह माखन से पैसे मांगता है तो माखन जान से मारने की धमकी देता है। उन्होंने कार्रवाई की मांग की है।
बोला पिता- मेरा बेटा ला दो
ग्राम कुसाैली थाना दुरसड़ा निवासी जुगलेश पुत्र घर के अहिरवार ने एडीएम को रोते हुए बताया कि 17 फरवरी को देवेंद्र पुत्र हेमराज अहिरवार, मूर्ति प|ी देवेंद्र अहिरवार, नारायन पुत्र घरके अहिरवार, सीताराम पुत्र हेमराज अहिरवार, जयेंद्र पुत्र सीताराम, महेंद्र पुत्र सीताराम द्वारा उसके दोनों पुत्र शैलेंद्र (14) और सुरेंद्र (11) की मारपीट की गई। जिसमें छोटा लड़का उक्त लोगों के चंगुल से भाग आया लेकिन बड़ा पुत्र शैलेंद्र उक्त लोगों के चंगुल से नहीं भाग सका। जब आवेदक अपने बड़े पुत्र को लेने के लिए उनके पास पहुंचा तो उसके साथ मारपीट की गई और भगा दिया। 27 फरवरी को इन सभी लोगों ने आवेदक को फोन कर कहा कि उसका लड़का हमारे पास है दतिया आकर ले जाओ। वह दतिया पहुंचा तो उसे उल्टा डरा धमकाकर रिपोर्ट न लिखाने की धमकी दे डाली लेकिन पुत्र नहीं लौटाया।
एडीएम से अपनी जमीन पर किए गए कब्जे को लेकर शिकायत करता संतोष साहू।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva